Åpner for rentetak på forbrukslån

Siv Jensen utelukker ikke hardere skyts mot markedet for kjapp kreditt. På overtid, svarer SV, som mener finansministeren burde bremset «galskapen» for lenge siden.

KAN STRAMME GREPET: Finansminister Siv jensen. Vis mer byoutline Foto: Håkon Mosvold Larsen NTB scanpix

Publisert: Oppdatert: 27. april 2018 15:53 , Publisert: 27. april 2018 13:16

I Finansmarkedsmeldingen sier Siv Jensen at hun «har tro på at regjeringens tiltak kan løse de fleste utfordringene» i markedet for forbrukslån.

Samtidig varsler hun at hardere skyts kan være aktuelt – avhengig av utviklingen fremover:

– Et tak på effektiv rente kan bli aktuelt dersom det skulle bli vanligere med små og svært dyre forbrukslån, men det vil være inngripende og bør først vurderes dersom andre tiltak ikke har tilstrekkelig effekt, sier finansministeren.

Flere av regjeringens eksisterende tiltak har kun virket i kort tid, eller ennå ikke kommet ordentlig på plass, fremholder hun.

Les også Kraftig vekst i forbrukslån i fjor

Øker fortsatt kraftig



Nordmenns forbruksgjeld øker fortsatt kraftig, i takt med det norske forbrukermyndigheter mener er stadig mer aggressiv markedsføring.

Jensen har lenge vært under press fra opposisjonen om å stramme inn reguleringen av markedet for kjapp kreditt ytterligere.

Ap, Senterpartiet og SV gikk inn for at regjeringen utredet et rentetak i fjor, men forslaget fikk ikke flertall.

Les også Norske forbrukslånsbanker nye melkeku: – Finland blir viktigere enn Norge

– Helt ubegripelig, tordnet SVs leder i kommunalkomiteen, Karin Andersen.

Nå liker hun Jensens signaler – men kritiserer samtidig finansministeren for å sove i timen.

– Må bremse denne galskapen



– Dette er nye toner fra finansministeren. Et rentetak er noe andre europeiske land allerede har innført. Det er dumt at det skal ta så lang tid å vurdere et så viktig virkemiddel. Dette er overmodent, sier Andersen til E24.

Hun viser til at det pågår et reguleringsarbeid i EU, og tror regjeringen vil ønske å avvente beskjeder derfra.

LIKER SIGNALENE: Men SVs Karin Andersen mener Siv Jensens åpning for et mulig rentetak kommer alt for sent. Vis mer byoutline Foto: Frode Hansen VG

– Men det er det ingen grunn til å gjøre. Vi må bremse ned på denne galskapen. Tallene viser at forbruksgjelden i Norge stadig øker. Det er en usunn utvikling som vi er nødt til å få kontroll med før dette markedet vokser seg for stort, sier hun.

Vil ha rentetak under 10 prosent



– Et rentetak er vel ikke i seg selv en brems for forbrukslån-volumet?

– Ikke i seg selv, men det vil resultere i at flere kan betale gjelden sin. I tillegg gjør man det mindre lukrativt for lånetilbydere. Det bør imidlertid også vurderes forbud mot reklame og videresalg av forbruksgjeld, mener Andersen.

– Hva bør et rentetak være på?

– Det må vi utrede, og det må selvfølgelig ligge over nivået på andre typer lån. Vi har ikke satt noe konkret nivå. Men det må være vesentlig lavere enn dagens dyreste forbrukslån. I dag krever mange 40–50 prosent i rente. Rentetaket bør ligge under 10 prosent, mener Andersen.

Les på Dine Penger:



Les også Forbrukslån-banker risikerer bøter

Les også Regjeringen vurderer nye forbrukslån-grep

Les også Studenter tar opp forbrukslån for å dekke månedlige utgifter

Her kan du lese mer om Forbrukslån